Title: Palántázás, ültetés
Author: Refi
Last saved by: Root
Company: TT

Palántázás, ültetés A magról való szaporítást vetésnek, a többi növényrész földbe helyezését ültetésnek, illetve palántázásnak nevezzük, ezzel is kifejezve a szaporítóanyagok minőségi különbségét, növénytani jellegét. A magot valamikor egyszerűen elszórták a jól‑rosszul megmunkált földfelszínre, ahol az a csapadék hatására előbb‑utóbb kikelt. A nyugalmi állapotban lévő mag sokkal többet elvisel, mint a nedvdús egyéb növényrészek, melyek közül a tápanyag‑raktározásra kialakult gyökerek, hagymák kevésbé, a palánták sokkal érzékenyebbek a kedvezőtlen életfeltételekre. Az olykor a gyermekre alkalmazott „emberpalánta” kifejezés is érzékelteti a fogalom tartalmát, mely szerint a palánta féltő gondosságot, gondozást igényel hogy megszokott környezetéből kiszakítva és más környezetbe áthelyezve újra életre kelljen, lendületesen növekedjen, fejlődjön.Ezt szolgálja az edzés és gondos kiszedés, átmeneti tárolás is. Legnagyobb veszély a palánták és egyéb élő növényekszámára a túlzott vízveszteség, mert azt begyökerezésükig alig tudják pótolni. A párologtatás mértéke a hőmérséklettől, a páratartalomtól és a párologtató levélfelület méretétől függ. Legelőnyösebb lenne minden átültetéskor sértetlen gyökérzetű földlabdával felszedni a palántákat és úgy helyezni át új környezetükbe. A palántanevelés főbb időszakait a következő ábra mutatja. (F=Fűtött, H=Hideg, SzF=Szabadföldi) Hónapok November December. Január Február Március Április Május F Paprika H SzF F Paradicsom H SzF F Uborka H SzF F Saláta H SzF F Karfiol H SzF F Karalábé H SzF Káposzta SzF Dinnye SzF Tök SzF (DR: BALÁZS SÁNDOR‑DR. FÍLIUS ISTVÁNZöldségtermesztés a házikertben)